267 Osculum

Aliquando datur osculum causa adulationis, sicut patet 2 Reg. 19[:39] de Absalone qui allexit homines ad parte suam per oscula ut ipse regnaret. Et Eccli. 29[:5] dicitur, *Donec accipiant, osculantur manus dantis*. Aliquando datur osculum causa proditionis ut 2 Reg. 20[:9] ubi Joab tenens mentum Amase quasi ad osculandum confodit eum. Isto modo Iudas osculatus est Christum, Matt. 26[:48]. Aliquando datur causa fornicacionis, sicut habetur Prou. 7[:13]: *Apprehensum deosculatur juvenem*. Propter huius prohibuit Claudius oscula in vrbe Romana fieri sicut dicit Eutropius in *Historia Romana*.

¶ Quamuis enim oscula de se non fuit mala, sint tamen insentiua et occasiones malorum, potissime fragilibus corporibus et infirmis mentis, sicut enim dicit Philosophus, *De animalibus*, quedam animalia osculatur se, sed tamen non concipiunt ore ut uulgis putat sicut corui et columbe. Quedam autem osculando sese concipiunt ut serpentes. Sic quedam homines nichil mali concipiunt per oscula, sed serpentini homines mali concipiunt.

¶ Quarto quandoque osculum datur causa dilectionis, sicut Paulus dicit scribens ad Romanos et ad Corinthios: *Salutate invicem in osculo* pacis *sancto*, Rom. vltimo [16:16] et ad [1] Cor. vltimo [16:20]. Vnde Ambrosius in *Hexameron*, quid dicam de osculo oris, quod pietatis et caritatis inpignus. Vnde dicitur Can. 1[:1]: *Osculetur me osculo oris sui*. Osculantur se columbe, sed quid ad humanam osculi venustatem quo insigne amicicie prefulget. Vnde Christus dicit [Luc. 22:48]: *Iude, osculo tradit filium hominis*, quasi dicens, insigne caritatis conuertis insignum prodicionis indicium. Pacis et pignus veritatis vteris in officium crudelitatis. Hec ille. Ideo verificatur illud Prou. 27[:6]: *Meliora sunt vulnera diligentis quam fraudulenta oscula odientis*. Vipera femella occidit masculum quando coeunt osculando, secundum Ysydorum, *Etymologiarum*, libro 12, capitulo 27.

¶ Quinto, datur osculum reconsiliacionis sicut, dicitur Luc. 25[:20] de filio prodigo reuertente quod pater osculatus est eum. Sic David osculatus est Salomon post interfectionem fratris, 2 Reg. 14[:33]. Tale osculum desiderat anima, Can. 8[:1]: *Quis mihi det* *ut te* solum *foris inveniam et deosculer et jam nemo me despiciat*. Et signanter dicit te solum quia ut communiter Christus sponsus non osculatur animam nisi cum fuerint solus cum sola.